To personbiler er kørt frontalt sammen på Aalborgvej ved Østerild Klitplantage. OPDATERET 18.33

Tirsdag eftermiddag kørte to personbiler frontalt sammen i en trafikulykke på Hovedvej 11 lige øst for Østerild Klitplantage. - Der er to kvæstede mænd. Begge er fragtet til Aalborg Universitetshospital. Den ene med lægehelikopter, og den anden i ambulance med politieskorte. De er begge i en kritisk tilstand, siger vagtchef ved Midt- og Vestjyllands Politi Anders Olesen. Han oplyser, at teknikkerne på stedet har fundet ud af, at den ene bil, der kørte fra Fjerritslev mod Thisted af uforklarlige årsager trak over i det modsatte spor og kørte frontalt sammen med den anden. Vejen har tidligere været spærret, men er nu ryddet og åbnet igen.